钦定古今图书集成/明伦汇编/官常典/第006卷 > 贾谊新书 > 《官人》
## 钦定古今图书集成/明伦汇编/官常典/第006卷 > 贾谊新书 > 《官人》

“王者官人有六等，一曰师，二曰友，三曰大臣，四曰左
右，五曰侍御，六曰厮役。知足以为源泉，行足以为表
仪，问焉则应，求焉则得，入人之家，足以重人之家，入
人之国，足以重人之国者，谓之师；知足以为砻砺，行
足以为辅助，仁足以访议，明于进贤，敢于退不肖，内相匡正，外相扬美，谓之友；知足以谋国事，行足以为”
民率，仁足以合上下之驩。国有法，则退而守之；君有
难，则进而死之。职之所守，君不得以阿私托者，大臣
也。修身正行，不𠍴于乡曲；道语谈说，不“于朝廷，知
能不困于事业，服一介之使，能合两君之驩，执戟居
前，能举君之失过，不难以死持之”者，左右也。不贪于
财，不淫于色，事君不敢有二心，居君旁，不敢泄君之
谋，君有失过，虽不能正谏，以死持之，“憔悴有忧色，不
劝听从”者，侍御也。柔色伛偻，唯谀之行，唯言之听，以
睚眦之间事君者，厮役也。故与师为国者“帝，与友为
国者王，与大臣为国者伯，与左右为国者彊，与侍御
为国者，若存若亡，与厮役为国者亡，可立待也。”“取师
之礼，黜位而朝之。取友之礼，以身先焉。取大臣之礼，
皮币先焉。取左右之礼，使使者先焉。”取侍御之礼，以
令至焉；取厮役之礼，以令召焉。师至，则清朝而侍，小
事不进。友至则清殿而侍，声乐技艺之人不并见。大
臣奏事，则俳优、侏儒逃隐，声乐技艺之人不并奏。左
右在侧，声乐不见，侍御者在侧，子女不杂处。故君乐
雅乐则友，大臣可以侍君。乐燕乐则左右侍御者可
以侍君。开北房，从薰服之乐，则厮役从。清门。治德，罢
朝，而论议从容泽燕。夕时，开北房，从薰服之乐，是以
听治论议，“从容《泽》《燕》，矜庄皆殊序”，然后帝王之业可
得而行也。